[{"text_idx": "#000003", "text": "Cronfa Prosiectau Bach ar gyfer Materion Trafnidiaeth yn y Gymuned \u2013 y Rhwydwaith Ymchwil Integredig i Drafnidiaeth ac Iechyd\nBws Rhywedd+Cymru: mynd i\u2019r afael ag aflonyddu rhywiol ac ymddygiad treisgar yn erbyn menywod er mwyn sicrhau gwasanaeth bysiau cynhwysol o ran rhywedd yng Nghymru"}, {"text_idx": "#000005", "text": "Cyfres Podlediadau THINK ar Gludiant Cymunedol"}, {"text_idx": "#000006", "text": "Mae hon yn gyfres o bodlediadau ar Gludiant Cymunedol wedi\u2019u recordio, eu golygu a\u2019u cyflwyno gan aelodau o di\u0302m THINK, Amy Nicholass, Swyddog Prosiect a Dr Lucy Baker, Ymchwilydd Cyswllt. Gwnaed y gwaith recordio y tu allan i\u2019r stiwdio mewn lleoliadau amrywiol yn Sir Benfro a\u2019r cyffiniau ym mis Rhagfyr 2022, gan gynnwys ar fysiau oedd yn symud! Felly mae ansawdd y sain yn amrywio, ond yn ychwanegu at yr awyrgylch ac yn rhoi ymdeimlad i chi o ble mae Cludiant Cymunedol yn digwydd \u2013 ie, ar fysiau ac yn swyddfeydd y gweithredwyr, ond hefyd yng nghartrefi\u2019r gwirfoddolwyr a\u2019r defnyddwyr ac mewn caffis lle gallai\u2019r teithwyr fod eisiau cael eu cludo i fwynhau coffi gyda ffrindiau."}, {"text_idx": "#000008", "text": "Lluniau wedi\u2019u darparu gan Gymdeithas Cludiant Cymunedol \u2013 nid ydynt yn cynnwys pobl a gafodd eu cyfweld"}, {"text_idx": "#000009", "text": "Cafwyd llawer o gyfranwyr brwdfrydig yn ogystal a\u0302\u2019n sia\u0302r ein hunain o heriau technegol cysylltiedig a\u0302 recordio y tu allan i\u2019r stiwdio! Gyda\u2019r recordiadau o ansawdd yr oedd modd eu defnyddio, nid oedd modd i ni eu gwasgu i gyd i mewn i un podlediad (sef y cynllun gwreiddiol) felly penderfynwyd golygu\u2019r sain a gasglwyd yn gyfres o bodlediadau yn lle hynny. Er na allwn ni ddefnyddio\u2019r holl ddeunydd a recordiwyd, roedd stori pawb yn llywio ein dealltwriaeth o\u2019r angerdd sy\u2019n danwydd i drafnidiaeth gymunedol ac yn dylanwadu ar y ffordd y golygwyd y rhaglenni."}, {"text_idx": "#000010", "text": "Enw\u2019r podlediad cyntaf yn y gyfres hon yw \u2018Mwy Na Dim ond Siwrnai\u2019 ac mae\u2019r \u2018seinwedd\u2019 yn cynnwys lleisiau llawer o bobl yn y gyfres, gan amlygu manteision Trafnidiaeth Gymunedol y tu hwnt i gludo teithwyr o A i B."}, {"text_idx": "#000011", "text": "Mae podlediadau eraill yn y gyfres hon yn ymdrin yn fanylach a\u0302 thema\u0302u cydgynhyrchiad gwasanaethau trafnidiaeth rhwng y defnyddwyr, technoleg ddigidol i ddod a\u0302 Chludiant Cymunedol i gynulleidfaoedd ehangach a\u2019r ffordd y mae Trafnidiaeth Gymunedol yn hanfodol er mwyn manteisio ar ofal iechyd a lleihau\u2019r tebygolrwydd y bydd pobl yn dychwelyd i\u2019r ysbyty ar o\u0302l gwella."}, {"text_idx": "#000012", "text": "Mae pob podlediad yn cael ei gynnal gan wefan allanol a chewch hyd iddynt i gyd wedi\u2019u rhestru yno."}, {"text_idx": "#000015", "text": "Llun gan y gyrrwr Kellie Lowther \u2013 nid yw\u2019r ddelwedd yn un o rywun sy\u2019n cael ei grybwyll yn y podlediad"}, {"text_idx": "#000016", "text": "Llun gan Cludiant Cymunedol Dolen Teifi \u2013 nid o rywun sy\u2019n cael ei grybwyll yn y podlediad"}, {"text_idx": "#000018", "text": "Yn y bennod ragarweiniol arbennig hon rydym yn defnyddio dull \u2018sainwedd\u2019 fel modd i\u2019r bobl sy\u2019n darparu, defnyddio ac yn ymchwilio i Drafnidiaeth Gymunedol rannu ei bwysigrwydd yn eu geiriau eu hunain. Byddwch yn clywed sut mae\u2019r gwasanaethau\u2019n cynnig annibyniaeth sydd fawr ei hangen, yn mynd i\u2019r afael ag unigrwydd ac unigedd ac yn rhoi mynediad i siopau, gofal iechyd, teulu, hwyl a natur i\u2019r bobl sy\u2019n eu defnyddio. Ond, yn fwy annisgwyl mae\u2019n debyg, byddwch yn clywed hefyd sut mae\u2019r gyrrwyr gwirfoddol yn elwa\u2019n aruthrol."}, {"text_idx": "#000020", "text": "Edrychwn ar y ffordd mae Trafnidiaeth Gymunedol yn ymgysylltu a\u0302 chymunedau ac yn fodd iddynt gyfathrebu\u2019r heriau cysylltiedig a\u0302 thrafnidiaeth a chreu atebion hygyrch a chynhwysol gyda\u2019r cymunedau, ac atebion sy\u2019n helpu cymunedau gwledig i fod yn llai dibynnol ar geir. Mae darparwyr Cludiant Cymunedol yn aml yn pontio\u2019r bwlch rhwng y cymunedau, y rhai sy\u2019n gwneud penderfyniadau a\u2019r gwasanaethau gofal iechyd ac maent yn allweddol er mwyn sicrhau dyfodol cydgynhyrchiol ym maes trafnidiaeth."}, {"text_idx": "#000026", "text": "Yn y bennod hon clywn am ran Trafnidiaeth Gymunedol yn y gwaith o lenwi\u2019r bylchau sy\u2019n bodoli ers i\u2019r gwasanaethau bws masnachol gael eu canslo a sicrhau bod gofal iechyd hanfodol ar gael i bawb. Eglura\u2019r cyfranwyr bod y gyrwyr gwirfoddol gofalgar, brwdfrydig sy\u2019n danfon pobl adref o\u2019r ysbyty gyda\u2019r gwasanaethau hyn yn aml yn sicrhau bod teithwyr sy\u2019n byw eu hunain yn cael bwyd, cynhesrwydd a rhywun i siarad a\u0302 nhw a gwneud yn siw\u0302r eu bod yn iawn, neu hyd yn oed glirio gwydr sydd wedi torri ar o\u0302l y gwymp yn y cartref a arweiniodd at y daith ambiwlans. Gall hyn helpu i gadw pobl rhag gorfod mynd yn o\u0302l i\u2019r ysbyty ar unwaith. Mae\u2019r bennod hon yn dangos bod Sir Benfro ar y blaen mewn gwirionedd o ran y cydweithredu rhwng darparwyr Cludiant Cymunedol a darparwyr gofal iechyd er mwyn sicrhau gwell canlyniadau iechyd."}, {"text_idx": "#000027", "text": "Argymhellir yn fawr bod unrhyw un sy\u2019n gweithio ym maes iechyd neu ofal cymdeithasol yn gwrando ar y podlediad."}, {"text_idx": "#000031", "text": "Gwrandewch ar y podlediad hwn, yn enwedig os oes ydych chi\u2019n diddori mewn atebion technolegol i fynd i\u2019r afael a\u0302 heriau cymunedol neu os ydych chi\u2019n comisiynu neu\u2019n darparu gwasanaethau bysiau, yn enwedig mewn ardaloedd gwledig."}, {"text_idx": "#000035", "text": "Mae hwn yn bodlediad defnyddiol iawn i wrando arno os ydych chi\u2019n comisiynu gwasanaethau trafnidiaeth (yn enwedig mewn ardaloedd maestrefol a gwledig sydd fel arfer yn brin o weithredwyr bysiau masnachol), os ydych chi\u2019n dewis lleoliadau ar gyfer gwasanaethau gofal iechyd neu ofal cymunedol, os ydych chi\u2019n gynlluniwr tref neu\u2019n wneuthurwr polisi mewn un o amrywiol feysydd trafnidiaeth ac iechyd. Mae Gemma yn siaradwr huawdl iawn ac mae\u2019n cyfleu\u2019n glir y cyfraniad, disylw yn aml, a wneir gan Drafnidiaeth Gymunedol."}, {"text_idx": "#000038", "text": "THINK is a collaboration between the psychology department of Aberystwyth University and Public Health Wales, and is funded by Health and Care Research Wales to improve health outcomes for all, in relation to transport. The network is made up of individuals working in academic, practitioner, policy or charity roles across different areas of transport and health. THINK facilitates research, training and seminars to develop knowledge and provide opportunities to work collaboratively across four different themes \u2013 air and noise pollution; injuries and deaths stemming from vehicle crashes; the impact of active travel (walking and cycling) on health; and the impact of vehicles dividing communities. You can sign up as a member of THINK for free on the website or follow us @TransportHealth"}]